ઘણી વખત તો એવુ પણ થાય છે કે શો મેકર્સ અને કલાકારના વ્યક્તિગત અહમ તથા ટકરાવના પગલે અમુક કલાકારો અમુક શોમાંથી બહાર કરી દેવાતા હોય છે. એટલુ જ નહીં, અમુક કલાકારો તો સંબંધિત શોમાં તેમના પાત્રને લઈને ખૂબ જ લોકપ્રિય હોય છે. આમ છતાં શો મેકર્સ અને કલાકાર વચ્ચેના ટકરાવના પગલે દર્શકોને તેવા લોકપ્રિય કલાકાર ગુમાવવો પડે છે. દાખલા તરીકે સુનીલ ગ્રોવર ઉર્ફે ગુત્થીને જ લઈ લો અથવા તારક મહેતા કા ઉલ્ટા ચશ્મા શોના રોશન સિંહ સોઢી ઉર્ફે ગુરચરન સિંહને લઈ લો. આ બંને પાત્રો પોત-પોતાના શોમાં લોકપ્રિય હતાં, પરંતુ કેટલાક કારણોસર બંનેએ પોત-પોતાનો શો છોડ્યો કે છોડવો પડ્યો. જોકે હવે બંને પરત આવી ચુક્યા છે.